Spørgsmål: hvorfor er der stadig fodspor på månen efter 55 år?
De fodspor der findes på Månen, stammer fra de astronauter der fløj med Apollo-programmet: Den første landing foregik med Apollo 11 den 21. juli 1969, så pr. 2005 er de fodspor der blev sat ved den lejlighed 36 år gamle. De eneste "fodspor" på Månen fra før den tid, er sat af landings-"benene" på diverse ubemandede rumfartøjer der landede på Månen før Apollo 11.
Månens landskab består af klipper, samt noget meget finkornet "sten-støv" - Apollo-folkene sammenligner ofte dette støv med talkum. Og når man planter sine rumdragt-støvler i dette støv, efterlader det nogle tydelige aftryk som det der kan ses her: 
På Månen er der næsten ikke nogen atmosfære, og derfor heller ikke f.eks. vind eller regn, der kan "udviske" disse fodspor. Det eneste der hurtigt kan "slette" disse spor, er et tilpas stort meteoritnedslag der enten forvandler det område sporene er sat i til ét stort krater, eller rammer så tilpas tæt på, at materiale fra nedstyrtningsstedet kastes hen over stedet med fodsporene.
Når solens kraftige lys skinner på månen så fordamper der molokyler fra overfladen og når de falder ned igen så danner de det fine hvide støv som dækker månens overflade. Det er i dette o. 10cm dybe støv hvor astronauterne har trådt deres fodspor. Det har taget nogen miliarder af år at danne dette lag, men da laget langsomt gendannes så vil sporene blive udvisket, efter mange milioner år.
